Ավստրիական փոստն Օսմանյան կայսրությունում

Ավստրիական փոստն Օսմանյան կայսրությունում, Ավստրիային պատկանող փոստային բաժանմունքներ, որոնք աշխատել են Օսմանյան կայսրության տարբեր քաղաքներում 1748-1914 թվականներին։ Փոստային բաժանմունքներ են ձևավորվել ընդամենը 79 քաղաքում։


== Վաղ պատմություն ==
Ավստրիան եվրոպական այլ պետությունների հետ Օսմանյան կայսրությունում ուներ փոստային բաժանմունքների զարգացած ցանց, որի ստեղծման անհրաժեշտությունը պայմանավորված էր օսմանյան փոստի անվստահելիությամբ։ 1721 թվականին Ավստրիան թույլտվություն է ստացել փոստային կապ իրականացնել Վիեննայի և Կոստանդնուպոլսում Ավստրիայի դեսպանության միջև` միայն պետական թղթակցության ոլորտում։ 1729 թվականին թույլտվություն է ստացվում փոստային բաժանմունքներ բացելու և առևտրականների փոստը տեղափոխելու։ 1748 թվականին դա հանգեցնում է Գալաթայում փոստային բաժանմունք բացելուն։ Ժամանակի հետ բաժանմունքներ են բացվում նաև Բալկաններում և արևելյան միջերկրածովյան հատվածում։


== Նամականիշերի թողարկումներ ==

Սկսած 1863 թվականից` օգտագործվել են Լոմբարդիայի և Վենետիկի նամականիշերը, սակայն այդ տարածքներիը կորցնելուց հետո 1867 թվականին Ավստրիան ստիպված էր թողարկել հատուկ նամականիշեր։ Արտաքինից դրանք չէին տարբերվում Ավստրիայի այդ շրջանի նամականիշերից, սակայն նրանց անվանական արժեքը նշված էր սոլդոյով և ֆլորինով։ 1886 թվականին անվանական արժեքը փոխվում է փարայի և ղուրուշի` թուրքական դրամական միավորին համապատասխան` սկզբում փոստային բաժանմունքներում արդեն եղած նամականիշերի վրա նորը տպելով, իսկ հետո սովորական ավստրիական նամականիշերով։
Հատուկ փոստային բաժանմունքների համար նամականիշերի թողարկումը վերսկսվել է 1906 թվականին բաց թողած նոմինալով ավստրիական նամականիշերի կիրառման միջոցով (այդ ժամանակ Ավստրիայի նամականիշերի ինքնարժեքը տպագրվում էր երկրորդ ուղեդրամների վրա), իսկ 1908 թվականի թողարկումը ներառում էր նույն տիպի նամականիշեր ղուրուշի նոմինալով։
1902 և 1908 թվականներին թողարկվել են լրացուցիչ վճարով նամականիշեր։
Լեպեշինսկու տվյալներով (1967) 1867-1914 թվականների ընթացքում թողարկվել են 53 նամականիշեր և 14 լրավճարով նամականիշեր։ Դրանց վրա կիրառվել են հետևյալ մակագրությունները` լատ.՝ «Imper. reg. posta austr.» և գերմ.՝ «К. К. Oesterreichische Post» («Ավստրիական կայսերական ու թագավորական փոստ»), «Porto» (լրավճար)։ «Սքոթ» համացուցակը ավելի շատ թվով նամականիշեր է հաշվում` 56 (առանց տարատեսակների)14 доплатных марок
|карта = 225px|border:

		
		
		


== Ամբողջական փաթեթներ ==
Առաջին ամբողջական փաթեթերը, որ եղել են ավստրիական փոստային բաժանմունքների տրամադրության տակ, նամականիշավորված ծրարներն էին 1867 թվականին։ Մինչև 1872 թվականը թողարկվել է ընդամենը տասը տարբեր ծրար մեկ սոլդո նոմինալով։ Դրանք փոստային շրջանառության մեջ են եղել մինչև 1884 թվականի հոկտեմբերի 31-ը։ 1908 թվականին թողարկվել է միայն մեկ ծրար` ֆրանսիական տարադրամի նոմինալով։
1873 թվականին առաջին անգամ թողարկվել են փոստային քարտեր` մեկ սոլդո նոմինալով, տպագրվել են հինգ տարբեր բացիկներ։ Այնուհետև 1888 թվականին նրանց փոխարինել է թուրքական փոխարժեքով փոստային քարտերի շարքը, ընդամենը 13 տարբեր բացիկներ, որոնց իրենց հերթին փոխարինեցին ֆրանսիական փոխարժեքով 1903 թվականի նոմինալին։ Ընդամենը հայտնի են տասը տարբեր քարտեր, որոնց նոմինալը նշված է ֆրանսիական տարադրամով։
1886 թվականին թողարկվել է միակ նամակ-քարտը, որը նշված էր սոլդոյի նոմինալով։ Թուրքական տարադրամով թողարկվել են չորս տարբեր տեսակի նամակ-քարտեր 1888, 1890, 1900 և 1908 թվականներին։
Թուրքական տարադրամի շրջանառության ժամանակ տպագրվել է մայն երեք տեսակ բանդերոլ (ֆր.՝ banderole) 1890, 1900 և 1908 թվականներին։ Բանդերոլներից մեկի վրա նշված է ֆրանսիական տարադրամը 1908 թվականին։


== Փակ փոստեր ==
1909 թվականին Բոսնիական ճգնաժամի արդյունքում օտոմանյան կառավարությունը չեղարկել է Ավստրիայի և այլ պետությունների փոստային բաժանմունքները` Կոստանդնուպոլսից ու Սմիրնայից դուրս գտվող։ 1914 թվականի հոկտեմբերի 1-ին Առաջին համաշխարհային պատերազմի սկվելու հետ մեկտեղ Բարձր դուռը վերականգնել է փոստային բոլոր բաժանմունքների նկատմամբ վերահսկողությունը։


== Տես նաև ==
Ավստրիայի փոստի և փոստային նամականիշների պատմություն


== Ծանոթագրություններ ==


== Գրականություն ==
Лепешинский, статья Турция (Турецкая Республика)|ссылка=http://www.colonies.ru/books/geografia/turcia.html(չաշխատող հղում)
Rossiter S., Fowler J. The Stamp Atlas: A Unique Assembly of Geography, Social and Political History, and Postal Information. — 1st edn. —, Sydney: Macdonald, 1986. — 336 p. — ISBN 0-356-10862-7.(անգլ.)


== Արտաքին հղումներ ==
Ավստրիայի փոստը Օսմանյան կայսրությունում
Ավստրո-Հունգարիայի փոստային բաժանմունքները Թուրքիայում